ตลาดหุ้นเอเชียบวกเช้านี้ ขานรับดาวโจนส์ปิดทะยาน
ตลาดหุ้นเอเชียบวกเช้านี้ ขานรับดาวโจนส์ปิดทะยาน
16 ส.ค. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นในเช้าวันนี้ โดยได้รับปัจจัยหนุนจากตลาดหุ้นนิวยอร์กที่ปิดบวกเมื่อคืน หลังจากราคาน้ำมันดิบพุ่งขึ้นแข็งแกร่ง ซึ่งช่วยหนุนหุ้นกลุ่มพลังงานปรับตัวขึ้น
โดยดัชนี MSCI Asia Pacific เพิ่มขึ้น 0.1% แตะที่ 139.98 จุด เมื่อเวลาประมาณ 9.05 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,878.66 จุด เพิ่มขึ้น 9.10 จุด, ดัชนี SSE Composite ตลาดหุ้นจีนเปิดวันนี้ที่ 3,130.53 จุด เพิ่มขึ้น 5.33 จุด, ดัชนี HSI ตลาดหุ้นฮ่องกงเปิดวันนี้ที่ 23,008.09 จุด เพิ่มขึ้น 75.58 จุด, ดัชนี TAIEX ตลาดหุ้นไต้หวันเปิดวันนี้ที่ 9,146.09 จุด ลดลง 2.42 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,056.00 จุด เพิ่มขึ้น 5.53 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,879.12 จุด เพิ่มขึ้น 11.91 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,683.94 จุด ลดลง 6.39 จุด
ทั้งนี้ ราคาน้ำมันดิบ WTI ทะยานขึ้น 2.8% โดยได้รับแรงหนุนหลังจากนายอเล็กซานเดอร์ โนวัค รมว.พลังงานรัสเซีย เปิดเผยว่า รัสเซียกำลังหารือกับซาอุดิอาระเบียและประเทศผู้ผลิตน้ำมันรายอื่นๆ เกี่ยวกับการรักษาเสถียรภาพของตลาดน้ำมัน